recursal/SuperWikiNEXT-32B huggingface dataset:
**Argentina Menis** (født 19. juli 1948, død 3. mars 2023) var en rumensk diskoskaster fra Dolj. Hun vant sølvmedaljen i øvelsen ved Sommer-OL 1972 i München og i EM i 1974. To uker etter de olympiske lekene i München satte hun verdensrekord med et kast på 67,32 meter.

Karriere
--------

Menis meldte seg på i verdenstoppen i diskoskast i 1971-sesongen. Hun satte personlig bestenotering med 61,08 meter og med et kast på 59,04 meter kom hun på fjerdeplass ved EM i friidrett i Helsingfors. Året etter var hun med i en minneverdig duell om gullmedaljen i øvelsen under de olympiske sommerlekene i München. I OL-finalen åpnet Menis med 64,28 meter og ny olympisk rekord. I den fjerde omgangen økte hun til 65,06 meter. Men verdensrekordholder Faina Melnik fra Sovjetunionen slo til med 66,62 meter og sikret seg gullmedaljen. Den 23. september 1972 slettet Menis verdensrekorden til Melnik da hun kastet diskosen 67,32 meter i Constanta. Åtte måneder senere tok Melnik verdensrekorden tilbake igjen.

Både ved Universiaden 1973 i Moskva og under europamesterskapet i 1974 i Roma endte Menis opp på andreplass, begge gangene slått av Faina Melnik. Også ved Universiaden i 1975 i Roma ble Menis nummer to, denne gangen slått av Marija Vergova fra Bulgaria. Med et kast på 67,96 meter satte Menis den 15. mai 1976 i București sin tiende og siste nasjonale rekord. Under sommerlekene i Montreal samme sommeren måtte hun ta til takke med sjetteplass. Hun opp i 1979.

### Medaljer og plasseringer i internasjonale mesterskap

* EM 1971 i Helsingfors: Nr 4 – 59,04 meter
* OL 1972 i München: Sølvmedalje – 65,06 meter, bak Faina Melnik (66,62 meter)
* EM 1974 i Roma: Sølvmedalje – 64,62 meter, bak Faina Melnik (69,00 meter)
* OL 1976 i Montreal: Nr 6 – 65,38 meter
* EM 1978 i Praha: Nr 9 – 58,36 meter

Referanser
----------

1. ↑   World Athletics Database, World Athletics utøver-ID 170370[Hentet fra Wikidata]
2. ↑   Olympedia[Hentet fra Wikidata]
3. ↑   «ARGENTINA MENIS»[Hentet fra Wikidata]
4. ↑   «O nouă veste tristă lovește sportul românesc!»[Hentet fra Wikidata]
5. ↑   «VICECAMPIOANA OLIMPICĂ ARGENTINA MENIS A ÎNCETAT DIN VIAȚĂ!»[Hentet fra Wikidata]
6. ↑  «Olympedia – Athletics».

Eksterne lenker
---------------

* (en) Argentina Menis – Olympics.com Rediger på Wikidata

* (en) Argentina Menis – Olympic.org Rediger på Wikidata

* (en) Argentina Menis – Olympedia Rediger på Wikidata

* (en) Argentina Menis – Sports-Reference (OL-resultater – arkivert) Rediger på Wikidata

* (ro) Argentina Menis – Romanias olympiske komité Rediger på Wikidata

* (en) Argentina Menis – World Athletics Rediger på Wikidata

* (en) Argentina Menis – Track and Field Statistics Rediger på Wikidata

* (en) Argentina Menis – TheSports.org Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
Waterfort sett fra Riffort på motsatt side av sundet på et fotografi fra 1954
Kasernen ble revet 1955–57. Et moderne hotell ble reist på stedet
**Waterfort** er et festningsanlegg  ved innløpet til Bahia di Santa Ana i Willemstad på Curaçao. Det ligger i Punda, på motsatt side av Riffort. Fort Amsterdam fra 1634 ligger like innenfor. Waterfort ble bygget omtrent samtidig med Fort Amsterdam, men nyanlagt og utvidet i siste halvdel av 1820-årene for å forsterke forsvaret av havnen i Willemstad. Det sto ferdig i 1827. Det nye festningsanlegget omfattet kruttmagasin, verksteder, sykestue, stall og anlegg for å samle regnvann. Med det nye Waterfort utspilte Fort Amsterdam sin rolle som forsvarsanlegg. Fort Nassau ved innerenden av Bahia di Santa Ana ved Schottegat fortsatte å fungere etter at Waterfort ble forsterket, men ble ikke lenger vedlikeholdt. I 1858 ble en ny kaserne oppkalt etter Vilhelm III av Nederland reist i Waterfort. Den ble revet 1955–57 og ga plass til et moderne hotell (Waterfort Hotel Continental, senere Curaçao Plaza Hotel).

Referanser
----------

1. ↑  «Waterfort Curaçao», *tracesofwar.nl*. Lest 11. oktober 2017.
2. ↑  *Defensie van Curaçao in de 19e eeuw* Arkivert 1. juni 2020 hos Wayback Machine. Maritime Museum Curacao.
«Citadel» har flere betydninger.
Citadellet i Budapest
Disse tegningene fra 1600-tallet viser byen Casale Monferrato med det stjerneformede citadellet til venstre
Citadellet i Kairo
**Citadell** betegner en fortifikasjon av den innerste kjernen i en festning eller en befestet by, hvor forsvarerne og eventuelt makthaverne kan trekke seg tilbake for eventuelt holde ut en beleiring og trette ut angriperne og eventuelt vente på forsterkninger og avlastning.

Etymologi
---------

Ordet kom til norsk via fransk fra italiensk, diminutiv av *citta*, «by», egentlig «liten by, liten festning», og betegner et sterkt, indre festningsverk i en større festning.

Et lignende og mer lokalt dekkende ord er *kastell*, fra norrønt *kastali*, avledet fra latinske *castrum* '«borg» i betydningen «mindre festning, borg».

Beskrivelse
-----------

Citadellene ble anlagt der hvor det topografisk kunne være gunstig, enten i midten av en bykjerne eller i utkanten av byen. Det ble gjerne anlagt på en høyde som ga god utsikt over byen og omegnen omkring. Citadellets funksjon kunne i mange situasjoner også være rettet mot byen befolkning, for å sikre makthaverne mot dem.

Da kong Christian IV anla Christiania i 1624 som en befestet by bak voller, fikk den allerede eksisterende Akershus festning oppgaven å fungere som citadell i byens forsvarsanlegg. 

Den samme byggeglade kongen sørget også for å skaffe hovedstaden København et citadell som kjernen i byens festningsverker. Kastellet eller *Citadellet Frederikshavn* ble også påbegynt i 1624, et stjerneformet anlegg med fem bastioner nord for selve byen. Kastellet skulle etter planen også være rammen rundt et kongelig slott, men dette ble sløyfet.

Referanser
----------

1. ↑  Søk etter *Citadell* i Bokmålsordboka og Nynorskordboka eller i Det Norske Akademis ordbok
2. ↑  Søk etter *Kastell* i Bokmålsordboka og Nynorskordboka eller i Det Norske Akademis ordbok

Se også
-------

* Kastell
* Citadelløya i Stavern
* Alcalá de Henares

Eksterne lenker
---------------

* (en) Citadels – kategori av bilder, video eller lyd på Commons Rediger på Wikidata

* (en) Citadels – galleri av bilder, video eller lyd på Commons Rediger på Wikidata

Portal: Arkitektur

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** BNF **·** BNF (data)
 |
**Jellingebægeret** er en kopp av sølv fra vikingetiden, som ble funnet den 18. september 1820 i gravkammeret i Nordhøjen i Jelling, Jylland. Begeret er meget velbevart og er det best kjente funn fra Jellingehøjene. Det er datert til omkring år 950.

Beskrivelse
-----------

Jellingebegeret er 4,3 cm høyt. Det består av to deler; en kopp og en stett med profil, som er støpt hver for seg og herefter samlet. Koppen er en kjeglestubb som for oven er omkring 5 cm, og for neden 3,5 cm. Den består av nesten rent sølv og veier 120,56 g. Innersiden av koppen er forgylt, mens yttersiden er dekorert med figurer utført med niello og forgyllning. Den særlige ornamentikk på begeret ses også på Jellingstenene og kalles jellingstil.

Referanser
----------

1. ↑  Karen Stemann-Petersen og Anne Pedersen. «Jellingebægeret». Nationalmuseet. Besøkt 7. august 2017.
2. ↑  «Jellingbægeret, ca. 950». danmarkshistorien.dk. Besøkt 7. august 2017.
3. ↑  «Jellingebæger». vikingweb.dk. Arkivert fra originalen 20. august 2017. Besøkt 7. august 2017.

Portal: Danmark
**Erika Hansson** (født 2. juli 1973 i Hedemora) er en svensk tidligere alpinist. Hun er søster til Martin Hansson som også har vært alpinist.

Erika Hansson kjørte alle alpine disipliner, men lyktes best i slalåm, storslalåm og i kombinasjon. Blant hennes fremste prestasjoner er en gullmedalje i kombinasjonen under Junior-VM i alpint 1992. Hun ble også nummer fem i VM i alpint 1993 i samme disiplin. Hun ble svensk mester i utfor i 1991, og i slalåm i 1996.

Hansson deltok i verdenscupen i alpint fra 1991 til 1999. Hun endte på sjuendeplass totalt i storslalåmcupen i sesongen 1995–1996, dette var samme sesong hvor hun tok sin eneste pallplassering i verdenscupen ved å bli nummer to i Cortina d'Ampezzo i januar 1996.

Referanser
----------

Eksterne lenker
---------------

* (en) Erika Hansson – Olympedia Rediger på Wikidata

* (en) Erika Hansson – Sports-Reference (OL-resultater – arkivert) Rediger på Wikidata

* (sv) Erika Hansson – Sveriges olympiske komité Rediger på Wikidata

* (en) Erika Hansson – FIS (alpint) Rediger på Wikidata

* (en) Erika Hansson – ski-db.com Rediger på Wikidata
**Erik Frederik Christian Alexander, greve av Rosenborg** (født 8. november 1890 i København, død 10. september 1950 i København) var prins av Danmark. Han var barnebarn av kong Christian IX av Danmark.

Han ble født som *Hans Høyhet prins Erik av Danmark*, og var den tredje av de fire sønnene til prins Valdemar av Danmark og franskfødte prinsesse Marie av Orleans. Hans to storebrødre var prins Aage og prins Axel, mens lillebroren het prins Viggo. I tillegg hadde de fire brødrene en lillesøster, prinsesse Margrethe.

5. februar 1904 ble prins Erik og de andre barna til prins Valdemar gitt tittelen *Hans/Hennes Kongelige Høyhet prins/prinsesse av Danmark*, i stedet for å bare være *Hans/Hennes Høyhet prins/prinsesse av Danmark*. Det sies at grunnen til dette var at kong Christian IX i en tale ved prins Aages konfirmasjon ved en feiltakelse tiltalte prinsen som *kongelig høyhet*.

|  |
| --- |
| **Ridder av Elefantordenen**1908 |

Prins Erik giftet seg 11. februar 1924 med canadiske Loïs Booth i Ottawa i Canada. Som følge av dette mistet prins Erik arveretten til den danske tronen, og tittelen hans ble endret til *Hans Høyhet prins Erik av Danmark, Greve av Rosenborg*. I perioden 1917–23 var Prins Erik i besittelse av Kokkedal Slot, som ligger syd for Brovst i Nordjylland.

Ekteskapet resulterte i to barn:

* Grevinne Alexandra av Rosenborg (1927–1992)
* Grev Christian av Rosenborg (1932–1997)

Prinsesse Loïs døde i 1941, og ni år senere døde prins Erik.

Referanser
----------

1. ↑   The Peerage, oppført som Erik Frederik Christian Alexander zu Schleswig-Holstein-Sonderburg-Glücksburg, Count af Rosenborg, The Peerage person ID p10120.htm#i101194, besøkt 9. oktober 2017[Hentet fra Wikidata]
2. ↑   Gravsted.dk[Hentet fra Wikidata]
3. ↑   The Peerage person ID p10120.htm#i101194, besøkt 7. august 2020[Hentet fra Wikidata]
4. ↑   The Peerage[Hentet fra Wikidata]

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi **·** Dansk biografisk leksikon **·** Prabook
 |
**Kriminaltet i Brasil** viser en oversikt over de mest vanlige kriminelle handlinger i Brasil og bekjempelsen av disse.
Brasil er et av de landene i verden som er mest plaget med kriminalitet, både kidnappinger og gjengkriminalitet er blant de verste i verden.

Drapstall
---------

Drapstallene har steget jevnt de siste 30 årene, med en total økning på 132% mellom 1980-2009.. Grunnen til dette har lenge vært antatt å være gjeng- og narkotikarelatert, men det er familievold og trafikkulykker som øker mest.

Narkotika
---------

Brasil er et viktig produksjons- og transittland for narkotika fra Sør-Amerika til Mellom- og Nord-Amerika.
Barn blir ofte brukt i denne bransjen, både som produsenter, kurerer, ordonnanser, vaktmannskap o.l.

Korrupsjon
----------

Brasil er et av de landene med mest politisk korrupsjon, og de lå i 2013 på 72.-plass på transparencys liste som rangerte alle landene i verden
Korrupsjon er gitt som hovedgrunnen til de store demonstrasjonene og protestene i forkant av VM i fotball 2014.

Annet
-----

Av småkriminaliet er bilkapringer og kidnappinger de mest vanlige

Referanser
----------

1. ↑
2. ↑
3. ↑
4. ↑  McLennan, John D. Bordin, Isabel, Bennett, Kathryn, Rigato, Fatima, Brinkerhoff, Merlin (2008). «Trafficking among youth in conflict with the law in Sao Paulo, Brazil». *Social Psychiatry & Psychiatric Epidemiology*. 43 (10): 816–823. doi:10.1007/s00127-008-0365-6. CS1-vedlikehold: Flere navn: forfatterliste (link)
5. ↑  «Arkivert kopi». Arkivert fra originalen 3. desember 2013. Besøkt 22. juni 2014.
6. ↑
7. ↑
8. ↑
***The Trainer's Daughter or A Race for Love*** er en amerikansk stumfilm fra 1907, regissert av J. Searle Dawley og Edwin S. Porter.

Handling
--------

Jack og datteren til en hestetrener er forelsket i hverandre. Men når treneren oppdager dem sammen, gjør han det klart at Jack er uvelkommen. Senere, ved stallen, dukker det opp en annen frier etter datterens hånd.

Det oppnås en uvanlig avtale, hvor resultatet av et løp skal avgjøre - en gang for alle - hvem av de to datteren hans skal gifte seg med. Men Jacks konkurrent viser seg snart å være skruppelløs, og han lar seg ikke forhindre av noe for å sikre sin seier.

Skuespillere
------------

* Edward Boulden
* Miss DeVarney
* William Sorelle
* Mr. Sullivan

Referanser
----------

1. ↑  THE TRAINER'S DAUGHTER; OR, A RACE FOR LOVE
2. ↑  The Trainer’s Daughter; or, A Race for Love

Eksterne lenker
---------------

* (en) *The Trainer's Daughter or A Race for Love* på Internet Movie Database Rediger på Wikidata

* (en) *The Trainer's Daughter or A Race for Love* på Silent Era Rediger på Wikidata
***Arje*** (originaltittel: *Арье*) er en russisk film fra 2004, regissert av Roman Romanovitsj Katsjanov.

Handling
--------

Izia Arie, en jøde fra Litauen, er en verdenskjent kirurg i Moskva. Han får vite at han bare har seks måneder igjen å leve, på grunn av kreft i bukspyttkjertelen. Han trekker seg umiddelbart tilbake fra jobben, og setter ut for å finne sin aller første kjærlighet, Sonia Schworz, som han delte loft med på en gård i Litauen samtidig som han gjemte seg for nazistene under andre verdenskrig. Deres gjenforening finner endelig sted i Israel, hvor Sonia valgte å slå seg ned etter krigen.

Selv om paret aldri har møtt hverandre på seksti år, viser det seg at de i mellomtiden har fulgt lignende livsveier - ikke ulikt tvillinger som ble separert kort tid etter fødselen. Begge har oppnådd misunnelsesverdig velstand, og trives i selskap med mye yngre sengefeller. Sonia slår opp med kjæresten Chaim, samtidig som Izias gravide kone Olga raskt blir overtalt til å gifte seg med Sonias barnebarn Yossi. Men Sonia blir plutselig drept av terrorister under Yossis og Olgas bryllup. Tilsynelatende var det aldri meningen at Sonias og Izias forening skulle vare, verken i begynnelsen eller slutten av livet.

Skuespillere
------------

* Jezji Sjtur som Arje
* Sandra Sade som Sonja
* Juozas Budrajtis
* Artemij Troitskij
* Garik Sukatjov

Referanser
----------

1. ↑  Операция "Арье"
2. ↑  Арье (2005)

Eksterne lenker
---------------

* (en) *Arje* på Internet Movie Database Rediger på Wikidata
**Kriminalpolizei** hjelp•info er standardtermen for enheten som tar for seg etterforskning i politistyrkene i Tyskland, Østerrike og de tyskspråklige delene av Sveits.

Tyskland
--------

I forbundsrepublikken er politiet delt i to; det føderale og det lokale politiet. Lokalpolitiet, Landespolizei, tar seg av den største delen av etterforskning i Tyskland.

Innenfor Landespolizei er avdelingen som tar seg av etterforskning kjent som Kriminalpolizei eller Kripo. De forskjellige Kripo-avdelingene er organiserte i henhold til lokal lov og er underlagt den lokale Innenriksministeren. 

Den føderale etterforskningsavdelingen, Bundeskriminalamt (den tyske motparten til FBI), og etterforskningsavdelingene i det føderale politiet, Bundespolizei, har sine egne etterforskere men disse er vanligvis ikke referert til som Kripo eller Kriminalpolizei.

Tidlige år
----------

I 1799 ble seks politioffiserer overført til den prøyssiske Kammergericht (den øverste domstol i Berlin) for å etterforske mer prominente forbrytelser. De ble gitt tillatelse til å arbeide i sivile klær om nødvendig. Deres antall økte i de etterfølgende år.
I 1811 ble reglene for deres tjeneste innskrevet i Berliner Polizeiregiment og i 1820 ble graden Kriminalkommisar introdusert for etterforskere. I 1872 ble det nye Kriminalpolizei dannet som en særegen gren av politiet som skilte det fra det uniformerte politiet som ble kalt Schutzpolizei.

Basert på erfaring med nye politistyrker reformerte andre administrative enheter i Tyskland, som Bremen i 1852, sine politistyrker og ved slutten av det 19. århundret var Kriminalpolizei blitt etablert som et nasjonalt organ.

Under nasjonalsosialistene (1933-1945)
--------------------------------------

Skjematisk oversikt over politiorganisasjoner i det nasjonalsosialistiske Tyskland
Da NSDAP tok makten i januar 1933 startet det raskt å omfatte samfunnet for å kunne konsolidere sin makt. I 1936 ble Kriminalpolizei derfor underlagt SS. I september 1939 ble et nytt sentralt organ for statssikkerhet opprettet, det såkalte Reichssicherheitshauptamt (RSHA). Kripo ble Amtsgruppe V i dette organet. Det ble styrt av Arthur Nebe frem til 1944 da Nebe falt i unåde og ble henrettet etter attentat mot Hitler i juli 1944. I det siste året av dets eksistens var Amtsgruppe V (Kripo) styrt direkte av Ernst Kaltenbrunner, sjefen for RSHA.

Tysk personell foran hovedporten på *SS-Strafgefangenenlager Falstad*, en fangeleir ved Levanger for hovedsakelig politiske fanger 1941–1945. Vaktene bærer uniformer for Reichskriminalpolizei (KriPo), som i Det tredje riket var kontrollert av Schutzstaffel (SS). Foto: Falstadsenteret 

|  |  |
| --- | --- |
| Oppslagsverk/autoritetsdata | Encyclopædia Britannica **·** GND
 |
***The Dark Eyes of London*** er en britisk skrekkfilm regissert av Walter Summers. Manuset ble skrevet av Patrick Kirwan, Walter Summers, John Argyle og Jan Van Lusil. Det var basert Edgar Wallaces roman med samme navn fra 1924.

Bela Lugosi spilte dobbeltrollen som Dr. Orloff / John Dearborn. Originalromanen hadde to Orloff-figurer, men i filmmanuset ble de slått sammen til én. Da Lugosi spilte rollen som Dearborn, ble stemmen hans dubbet av O. B. Clarence. Greta Gynt spilte den kvinnelige hovedrollen som Diana Stuart.

*The Dark Eyes of London* var den første britiske filmen som fikk H-rating. Den ble innført av British Board of Film Classification i 1933 for filmer som ble stemplet som *«horrific»* og som kunne skremme eller sjokkere barn under 16 år.

Filmen ble utgitt i USA av Monogram Pictures under tittelen *The Human Monster* i mars 1940 og gjenutgitt av Carroll Picutres under samme tittel i 1956.

En tysk filmatisering av Wallaces roman hadde premiere i 1961. Den het *Die toten Augen von London* og ble regissert av Alfred Vohrer.

Handling
--------

I London driver dr. Orloff (Bela Lugosi) et forsikringsselskap. Scotland Yard begynner å finne lik i Themsen. Alle ofrene hadde tegnet forsikring hos Orloff med *Dearborn Home for the Blind* som eneste begunstigede. Dette hjemmet, som Orloff sponsrer og er medisinsk rådgiver for, befinner seg i en falleverdig lagerbygning tilstøtende Themsen. Den drives av den lavmælte, men også blinde John Dearborn. Én av de døde mennene har en datter med navn Diane Stuart (Greta Gynt). Orloff skaffer henne en stilling som sekretær hos Dearborn. Saken er den at Dearborn i virkeligheten er Orloff, forkledt og med tilgjort stemme. Etter at Diane finner én av farens mansjettknapper på hjemmet, sender Orloff sin medsammensvorne Jake (Wilfred Walter) - en vanskapt blind beboer - for å drepe henne.

Rolleliste
----------

* Bela Lugosi - Dr. Feodor Orloff / John Dearborn
* Hugh Williams - Politibetjent Holt
* Greta Gynt - Diana Stuart
* Edmon Ryan - Løytnant O'Reilly
* Wilfrid Walter - Jake
* Alexander Field - Grogan

Kilder
------

* *The Dark Eyes of London* på British Film Institutes nettside

Eksterne lenker
---------------

* (en) *The Dark Eyes of London* på Internet Movie Database Rediger på Wikidata

* (en) *The Dark Eyes of London* på AllMovie Rediger på Wikidata

* (fr) *The Dark Eyes of London* på Allociné Rediger på Wikidata

* (nl) *The Dark Eyes of London* på MovieMeter Rediger på Wikidata

* (en) *The Dark Eyes of London* på Rotten Tomatoes Rediger på Wikidata
**Arjeplog** (lule- og pitesamisk: *Árjepluovve*) er et tettsted i Norrbottens län i landskapet Lappland i Sverige. Det er Arjeplog kommunes administrasjonssenter og eneste tettsted. I 2020 hadde tettstedet 1 701 innbyggere.

Arjeplog ligger mellom innsjøene Hornavan, Sveriges dypeste innsjø, og Uddjaure. Like øst for Arjeplog ligger innsjøen Kakel.

Stedsnavnet Arjeplog nevnes i kildene første gangen i 1640 og er av samisk opprinnelse.

Riksveg 95 – «Silvervägen» – som går mellom Skellefteå og Bodø passerer gjennom Arjeplog og har sitt navn etter sølvgruvene i Nasa. I 1965 ble Silvermuseet åpnet, etter initiativ fra den såkalte lappmarksdoktoren Einar Wallquist.

Til tross for at Arjeplog ligger noen mil sør for polarsirkelen, kan man fra fjellet Galtispouda like utenfor Arjeplog se midnattssolen 10. juni – 3. juli.

Testby for bilindustrien
------------------------

Store deler av Europas bilindustri har valgt Arjeplog som sentrum for vintertesting. Det er den viktigste private næringsveien i kommunen. Fra desember til mars kommer det til Arjeplog ca. 2 300 ingeniører og teknikere som arbeider med å vinterteste biler. Testindustrien har blitt svært viktig for økonomien i Arjeplog. I kommunen fins en videregående skole med linje for biltestvirksomhet, Hornavanskolan, samt universitetsutdannelse ved Luleå tekniska universitet.

Referanser
----------

1. ↑   (på sv) *Statistiska tätorter 2020, befolkning, landareal, befolkningstäthet per tätort*, Statistiska centralbyrån, 24. november 2021, Wikidata Q112914414,
2. ↑   (på sv) *Statistiska tätorter 2018 – befolkning, landareal, befolkningstäthet*, Statistiska centralbyrån, 23. mars 2021, Wikidata Q106128829,
3. ↑  Ortnamn med lulesamisk stavning, Sametinget i Sverige
4. ↑  Möteplats Arjeplog Arkivert 10. november 2013 hos Wayback Machine. Samiskt innovationscentrum i Arjeplog
5. ↑  «Sveriges tätorter 2010» (PDF). Statistiska centralbyrån. Arkivert fra originalen (PDF) 16. juni 2011. Besøkt 20. april 2016.

  


| * v
* d
* r
Arjeplog kommune i Norrbottens län i Sverige |
| --- |
|  | Arjeplog **·** Laisvall **·** Slagnäs |  |

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** LCCN **·** GeoNames
 |
Utsyn over Krim-observatoriet og Nautsjnij. Observatoriekuplene fra venstre til høyre er et 2,6 m ZTSH-teleskop, 1,25 m AZT-11-teleskop og et BST-1 solteleskop.
**Krim-observatoriet** (engelsk: **Crimean Astrophysical Observatory**) er et observatorium på Krim-halvøya i Ukraina. Det har IAU-koden 095. 

Dagens observatoriebygninger ligger nær Nautsjnij. Fram til midten av 1950-årene lå de lengre sør, i nærheten av Simeiz. Det eldre observatoriet blir også brukt, og Krim-Simeiz-observatoriet har IAU-kode 094. 

Observatoriet har utgitt et tidsskrift siden 1947 som fra 1977 kom på engelsk som *Bulletin of the Crimean Astrophysical Observatory.*

Se også
-------

* Simeiz-observatoriet

Eksterne lenker
---------------

* Offisielt nettsted Rediger på Wikidata

* (en) Crimean Astrophysical Observatory – kategori av bilder, video eller lyd på Commons Rediger på Wikidata


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** ISNI
 |
***The Dawn of a Tomorrow*** er en amerikansk stumfilm fra 1915, regissert av James Kirkwood.

Handling
--------

En ung jente, som bor i den lutfattige slummen i London, blir forelsket i en utspekulert kriminell. Hun overtaler tyven til å gi opp livet som kriminell. I mellomtiden blir en eksentrisk millionær, som har blitt diagnostisert med en uhelbredelig demens, så motløs at han bestemmer seg for å begå selvmord. Han forkler seg som omstreifere, og vandrer rundt i slummen. Samtidig som han forsøker å finne motet til å drepe seg selv, blir han møtt av den unge jenta.

Jenta rasjonaliserer ham snart ut av å ta sitt eget liv. Men jentas kjæreste blir anklaget for et drap han ikke har begått, og det er bare millionærens løsslupne nevø kan gi kjæresten hennes et alibi. Jenta ber nevøen om å hjelpe til med å bevise kjærestens uskyld. Men han nekter, og forsøker å utnytte den unge kvinnen. Millionæren kommer også, og forsøker å overbevise nevøen sin om å vitne og endelig gjøre det rette.

Skuespillere
------------

* Mary Pickford som Glad.
* David Powell som Dandy.
* Forrest Robinson som Sir Oliver Holt.
* Robert Cain som Holt sin nevø.
* Margaret Seddon som Polly.
* Blanche Craig som Bet.
* Ogden Childe.

Referanser
----------

1. ↑  The Dawn of a Tomorrow
2. ↑  Alan Goble. *The Complete Index to Literary Sources in Film*

Eksterne lenker
---------------

* (en) *The Dawn of a Tomorrow* på Internet Movie Database Rediger på Wikidata

* (en) *The Dawn of a Tomorrow* på AllMovie Rediger på Wikidata

* (en) *The Dawn of a Tomorrow* på Silent Era Rediger på Wikidata
**Făgăraș og Alba Iulia storerkebispedømme** er et rumensk-katolsk storerkebispedømme med sete i Blaj. Storerkebiskopen og metropolitten av Făgăraș og Alba Iulia er samtidig overhodet for den rumenske gresk-katolske kirke, en kristen kirke som har inngått en union med den romersk-katolske.

Historie
--------

**Alba Iulia eparki** var det første rumensk-katolske eparkiet som ble grunnlagt (i 1700). 1721 skiftet det navn til **Făgăraș eparki**, og i 1737 ble setet flyttet til Blaj. Eparkiet var i begynnelsen underlagt Esztergom erkebispedømme. Med opprettelsen av to ytterligere rumensk-katolske eparkier i 1853 (Gherla og Lugoj) ble imidlertid Făgăraș eparki opphøyet til metropolitanerkeeparki over disse. Samtidig ble navnet endret til *Făgăraș og Alba Iulia*. Opphøyelsen til storerkebispedømme skjedde i 2005 gjennom pave Benedikt XVI.

Eksterne lenker
---------------

* Offisielt nettsted Rediger på Wikidata

* (en) Greek Catholic Archdiocese of Făgăraș and Alba Iulia – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | CatolicDiocese
 |
| Medaljeoversikt |
| --- |
| Konkurrerte for Sveits’ flagg Sveits |
| Alpin |
| De olympiske ringer Olympiske vinterleker |
| Sølv | 2006 Torino | Utfor |

**Martina Schild** (født 26. oktober 1981 i Brienz) er en sveitsisk tidligere alpinist. Hun er barnebarn av Hedy Schlunegger, utforvinneren fra OL 1948, og bor i Grindelwald.

Spesialdisiplinene hennes var utfor og Super-G. Hun debuterte i verdenscupen 21. desember 2001 i St. Moritz, der hun ble nr. 29.

Høydepunktet i karrieren var sølvmedaljen under OL 2006, der hun bare hadde Michaela Dorfmeister foran seg på resultatlisten. Resultatet kom ikke helt overraskende, for Schild hadde også kjørt meget godt i treningsomgangene.

2. desember 2007 vant Martina Schild sitt første og eneste renn i verdenscupen, Super-G-rennet i Lake Louise.

Pallplasseringer i verdenscupen
-------------------------------

| Dato | Sted | Disiplin | Plassering |
| --- | --- | --- | --- |
| 16. desember 2006 | Østerrikes flagg Reiteralm | Super-G | 3 |
| 2. desember 2007 | Canadas flagg Lake Louise | Super-G | 1 |
| 10. januar 2010 | Østerrikes flagg Haus im Ennstal | Super-G | 3 |

Referanser
----------

Eksterne lenker
---------------

* (en) Martina Schild – kategori av bilder, video eller lyd på Commons Rediger på Wikidata
* (en) Martina Schild – Olympedia Rediger på Wikidata

* (en) Martina Schild – Sports-Reference (OL-resultater – arkivert) Rediger på Wikidata

* (en) Martina Schild – FIS (alpint) Rediger på Wikidata

* (en) Martina Schild – ski-db.com Rediger på Wikidata

* (en) Martina Schild – TheSports.org Rediger på Wikidata
**Fərid Həsənov** (født 9. mars 1992 i Baku) er en aserbajdsjansk musiker. Han ble internasjonalt kjent da han ble den første vinneren av Tyrkvisjonens sangkonkurranse i 2013. 

Həsənov har sin musikalske utdannelse fra Aserbajdsjans statlige universitet for kultur og kunst i Baku, men allerede da han gikk i tiendeklassen på videregående kom han blant finalistene i sangfestivalen *Yeni ulduz*. 
Etter konkurransen ble han solist i gruppa Next, som holdt konserter i flere europeiske land, frem til bandet ble oppløst i 2011. Həsənov startet senere en solokarriere.

I 2013 deltok Fərid Həsənov i delfinalene til Aserbajdsjans nasjonale uttagning til Eurovision Song Contest. 
Senere samme år ble han vinner av den nasjonale finalen hvor landets bidrag til Tyrkvisjonens sangkonkurranse ble valgt. I den nasjonale finalen fremførte Həsənov balladen «Sənsiz».
I den internasjonale finalen vant han med Gövhər Həsənzadəs poplåt «Yaşa».

Referanser
----------

1. ↑  mediainfo.az 9. mars 2014, Fərid Həsənov 22 yaşına qədəm basdı Arkivert 21. mars 2015 hos Wayback Machine.. Besøkt 28. januar 2015. (az)
2. 1 2  oxu.az 14. januar 2014, Fərid Həsənov: Finalda iştirak edən ölkələr bizdən çəkinirdi. Besøkt 27. mai 2015. (az)
3. ↑  Eurovision Song Contest National Finals Homepage, Azeri Semi-Finals 2013. Besøkt 27. mai 2015. (en)
4. ↑  YouTube, Turkvision Azerbaijan Final Concert (full). Besøkt 27. mai 2015.

|  |  |  |
| --- | --- | --- |
| Forrige vinner:**Ingen** | **Vinner av Tyrkvisjonens sangkonkurranse**(2013) | Neste vinner:**Zjanar Duğalova** |
| Forrige deltaker:**Ingen** | **Aserbajdsjan i Tyrkvisjonens sangkonkurranse**(2013) | Neste deltaker:**Elvin Ordubadlı** |
**Exam.oecon.** er en tittel som kan brukes av personer som har avlagt andre avdeling av det sosialøkonomiske embedsstudium. Første avdeling var normert til to år bestående av et mellomfag i sosialøkonomi samt et semesters kurs i matematikk og statistikk. Andre avdeling var normert til ett år, med kurs i mikroøkonomi, makroøkonomi og empirisk metode. Graden tilsvarte til sammen tre års studier etter gammel ordning, og var dermed en lavere grad enn den fireårige samfunnsvitenskapelige cand.mag.-graden som også kunne settes sammen med økonomiske studier i fagkretsen.

Det er ikke mulig å direkte sammenligne graden med de gradene som brukes i dag fordi lengden på studieåret var langt kortere under den ordningen som gjaldt tidligere sammenlignet med ordningen etter implementeringen av Bologna-prosessen.[] Bachelor i samfunnsøkonomi er etter 2003 en treårig grad, men med lengre studieår.

Kjente personer med graden
--------------------------

* Per Magnar Arnstad
* Rune Bjerke
* Thorbjørn Jagland

Referanser
----------

1. ↑
**Eurispini** er en gruppe med biller som tilhører familiegruppen bladbiller (Chrysomelidae). Både larvene og de voksne (imago) er planteetere.

Utseende
--------

Små til middelsstore, lange og smale, stort sett mørke bladbiller. Oversiden er nokså blank og tett og kraftig punktert. Antennene er omtrent så lange som hode + pronotum. Pronotum er rektangulært, lengre enn bredt. Dekkvingenes er lange og smale, tilspissede bak.

Levevis
-------

Både larver og voksne lever på planter og eter fra dem. Arten *Eurispa vittata* er knyttet tilo planten *Gahnia grandis* (sivfamilien).

Utbredelse
----------

Gruppen er utbredt i Australia og på Ny-Guinea.

Systematisk inndeling
---------------------

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene. 

**Treliste**
* orden **biller** (Coleoptera)
	+ underorden **Polyphaga**
		- overfamilie **Chrysomeloidea** Latreille, 1802 (=Phytophaga)
			* familien bladbiller (Chrysomelidae Latreille, 1802)
				+ underfamilien skjoldbiller, Cassidinae
					- stamme **Eurispini** Chapuis, 1875
						* slekten *Eurispa* Balý, 1858
						* slekten *Leucispa* Chapuis, 1875
						* slekten *Squamispa* Maulik, 1928

Litteratur
----------

Eksterne lenker
---------------

* Insects of Tasmania - *Eurispa vittata* Arkivert 20. oktober 2020 hos Wayback Machine.
* Bilde av *Leucispa* sp.
* (en) *Eurispini* hos ITIS Rediger på Wikidata

* *Eurispini* – detaljert informasjon på Wikispecies Rediger på Wikidata
**Yellowstone** (engelsk: **Yellowstone River**) er en sideelv til Missouri, den er ca. 1 080 km lang og ligger nordvest i USA. 

Den blir ansett å være hovedsideelva til den øvre delen av Missouri, og elva og dens sideelver har et nedbørfelt som strekker seg fra Rocky Mountains i nærheten av Yellowstone nasjonalpark og tvers over fjellene og høyslettene i søndre Montana og nordre Wyoming. Elvas nedbørfelt er på 181 300 km². Den største bielva er den østlige Powder.

Lower Yellowstone Falls er 94 m høy
De største sideelvene til Yellowstone er Gardner River, Shields River, Lamar River, Boulder River, Stillwater River, Bighorn River, Tongue River og Powder River.

Noen av de større byer ved elven er Billings, Forsyth, Miles City, Glendive og Sidney, alle i Montana.

Yellowstonefallene består av to større fossefall i Yellowstoneelven. Fossene ligger i Yellowstone nasjonalpark.

Den er den lengste uregulerte elva i de nedre 48 statene. Det er ingen demninger som danner reguleringsmagasiner eller annet langs elven. Men det samme kan ikke sies om sideelvene: Der er de det fem større vannmagasiner: Bull Lake, Boyson, Buffalo, Bighorn, Tongue River, og Lake De Smet-reservoarene.

Nesten samtlige av sammenstøtene under Black Hills-krigen mellom amerikanske styrker og fremfor alt lakotaindianerne fant sted nær Yellowstone River. 

Oljeledninger er strukket gjennom dette området. I 2011 og i 2015 var det ulykkestilfeller av lekkasjer, og dette som førte til oljeforurensning av og ved Yellowstone River.

Referanser
----------

1. ↑   Zelt, Ronald B. Greg Boughton, Kirk A. Miller, Jon P. Mason, and Laura M. Gianakos, *Environmental Setting of the Yellowstone River Basin, Montana, North Dakota, and Wyoming* (Water-Resources Investigations Report 98.4269, 1999).
2. ↑  «Arkivert kopi» (PDF). Arkivert fra originalen (PDF) 17. juni 2013. Besøkt 25. februar 2013.  Rapport av 30. oktober 2012
3. ↑  "Cleanup after 'unfortunate incident' in Yellowstone." *CBS News* (*Associated Press*). January 19, 2015. Retrieved January 20, 2015.

Eksterne lenker
---------------

* (en) Yellowstone River – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Nationalencyklopedin **·** VIAF **·** GND **·** SUDOC **·** NKC **·** GNIS
 |
**Hans Kristian Amundsen** (født 2. desember 1959, død 29. juli 2018) var en norsk pressemann og politiker (Ap). Han var statssekretær ved Statsministerens kontor fra 2011 til Jens Stoltenbergs andre regjering gikk av høsten 2013.

Amundsen var fra Skoganvarre i Finnmark. Han var nyhetsredaktør i *Dagbladet*, *Finnmark Dagblad* og *Arbeiderbladet*. Han var også sjefredaktør i fjernsynsstasjonen Nyhetskanalen, konsernredaktør i A-pressen og utviklingsredaktør i A-pressens Oslo-redaksjon, seinere Avisenes nyhetsbyrå (ANB). Han var sjefredaktør og administrerende direktør i *Nordlys* i ni år frem til han gikk over i politikken i 2011.

Amundsen ble i statsråd 14. januar 2011 utnevnt som statssekretær i Fiskeri- og kystdepartementet. Fra 9. mai samme år gikk han over til Statsministerens kontor, der han hadde ansvaret for pressesaker. Senere var Amundsen sekretariatsleder for Arbeiderpartiets stortingsgruppe, før han trakk seg fra stillingen i januar 2018. Han døde 29. juli i 2018 mens han tok en joggetur i skogen. Familien meldte ham savnet, og letemannskap fant ham død.

I oktober 2018 utkom den posthume boka *Vi er et lite land, men et stort folk* om Amundsens arbeid som taleskriver i Statsministerens kontor under terrorangrepene i Norge 2011. Boka ble sluttført av enken, Karen Marie Berg og hans tidligere sjef Jens Stoltenberg.

Referanser
----------

1. 1 2   www.ifinnmark.no[Hentet fra Wikidata]
2. 1 2  NRK. «Hans Kristian Amundsen (58) er død». *NRK*. Besøkt 30. juli 2018.
3. ↑  Amundsen forlater Nordlys. e24.no (14. januar 2011). Besøkt 2. august 2011
4. ↑  Skifte av statssekretær i Fiskeri- og kystdepartementet (pressemelding fra Statsministerens kontor 14. januar 2011); besøkt 26. juli 2011.
5. ↑  Endringer blant statssekretærene (pressemelding fra Statsministerens kontor 6. mai 2011); besøkt 26. juli 2011.

Litteratur
----------

* *Vi er et lite land, men et stort folk - slik samlet vi Norge 22. juli-21. august 2011* Juritzen forlag 2018 ISBN 9788233801229

Eksterne lenker
---------------

* (en) Hans Kristian Amundsen – kategori av bilder, video eller lyd på Commons Rediger på Wikidata
* (no) Hans Kristian Amundsen hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Geni **·** VIAF **·** GND
 |
**Hans Ludvik Kristensen** (født 31. oktober 1897, død 2. juni 1983) var en norsk lærer og lokalpolitiker. Kristensen ble oppnevnt til varaordfører i Bodø for Nasjonal Samling (NS) i 1941. I 1943 ble han oppnevnt til ordfører, et verv han hadde frem til 1945. Han var under krigen også NS-fylkespersonalleder for Nordland og medlem av Bodø skolestyre.

Kristensen ble under landssvikoppgjøret i 1946 dømt til 4 års tvangsarbeid, begrenset rettighetstap, inndragelse av 100 000 kr og tap av stilling som lærer.

Kristensen ble utdannet lærer i 1920 ved Tromsø lærerskole.

Han var gift med Esther Kristensen fra Bodø (1912-2003).

Referanser
----------

1. ↑  «Nordlandsposten 1945.06.26». Norge;Nordland;;Bodø;;;;. s. 2.
2. ↑  «Nordlands Framtid 1946.07.31». Norge;Nordland;;Bodø;;;;. s. 3.
3. ↑  «Nordlands Framtid 1946.08.02». Norge;Nordland;;Bodø;;;;. s. 2.
4. ↑  *Norsk skoletidende*. Hamar: Norsk skoletidende. 1921. s. 45.
5. ↑  «Avisa Nordland 2003.02.27». Norge;Nordland;;Bodø;;;;. s. 9.

Portal: Andre verdenskrig
**Hans Konrad Kjennerud** (5. desember 1837 på Kongsberg, død 26. mai 1921 i Oslo) var en norsk skolemann som er kjent for å ha innført sløyd som skolefag i Norge.

Kjennerud begynte sin gjerning som lærer allerede i 1856. Han var skolebestyrer i Halden i perioden 1874–1909. 

Han var medstifter av *Fredrikshald Folkeskoles Lærerforening* i 1896 og var foreningens første formann og en gang senere. I Frederikshald var det allerede i 1875 blitt stiftet en sløydforening til fremme av husflid og industri, og denne forening sto for opprettelsen av en arbeidsskole med snekring, bokbinding, skomakeri og skreddersøm.

Kjennerud utga bøker innenfor skolefagene matematikk, tegning og sløyd.

Som de andre sløydforegangsmenn ble Kjennerud utdannet på sløydlærerskolen på Nääs slott i Sverige, hvor han tok kurs i 1880. Han regnes for skaperen av skolesløyd i Norge, men er ikke blitt regnet som nyskaper, idet han tok utgangspunkt i modellserien fra Nääs og i metoder og verktøy fra dansk skolesløyd, og han arrangerte utdanningskurs for norske seminarielærere i sløyd med Aksel Mikkelsen fra Danmark som instruktør. Hva Kjennerud særlig verdsatte ved det danske innslag i forhold til det svenske, var ergonomi, hensiktsmessige arbeidsstillinger, og klasseundervisning i motsetning til Nääs- og Askov-sløydens individuelle undervisning. Dansk skolesløyd tok utgangspunkt i det reelle forhold at 36 elever skulle undervises samtidig, og dermed kunne det ikke være tale om individuell undervisning. 

H. K. Kjennerud medvirket til at sløyd allerede i 1880-årerne ble innført som fag ved de norske lærerseminarier. Utover sitt virke som skolebestyrer fungerte Kjennerud som den norske stats sløydinspektør.

Kilder
------

* Curt Allingbjerg: *Sløjd i Danmark 1883-1983, baggrund og vilkår*, Dansk Skolesløjds Forlag, 1983, side 38 ff.

|  |  |
| --- | --- |
| Oppslagsverk/autoritetsdata | VIAF
 |
**Hans Kiefert** (født 1. juni 1905 i Berlin, død 29. desember 1966) var en tysk kommunist og førstesekretær i distriktsledelsen i SED i Berlin i DDR.

Liv
---

### Utdanning og arbeid

Han utdannet seg som tømrer og arbeidet fra 1925 i dette yrket. Fra 1919 til 1928 var han medlem i Deutschen Holzarbeiterverbanes.

### KPD-aktivist

Fra 1920 arbeidet Kiefert i Kommunistischer Jugendverband Deutschlands og var fra 1926 til 1929 medlem i sentralkomiteen. I 1923 ble han medlem i KPD. Der var han fra 1929 til 1930 sekretær i distriktsledelsen i Pfalz, fra 1930 til 1931 var han i distriktsledelsen i Hessen og fra 1932 til 1933 var han i distriktsledelsen i Halle-Merseburg. Etter den nazistiske maktovertagelsen arbeidet han illegalt for KPD og ble arrestert 5. mai 1933. Fra 1933 til 1935 satt som fange. Fra 1935 til 1937 var han arbeidsløs til han fant arbeid i Berlin. I mai-juli 1938 ble han igjen holdt som fange. Han hadde kontakter i motstandsgruppen rundt Anton Saefkow. I årene 1943 til 1945 var han soldat i Wehrmacht og tilbrakte årene 1945-46 i sovjetiske krigsfangenskap. 

### SED-funksjonær

Etter den annen verdenskrig ble han medlem i SED og var fra 1954 til 1966 medlem i sentralkomiteen i partiet. Fra 1953 til 1957 var han førstesekretær i distriktsledelsen i SED i Erfurt. Fra 1957 til 1963 var henholdsvis første- og annensekretær i distriktsledelsen i SED i Berlin. Deretter ble han byråd for arbeid i Berlin. Fra 1954 til 1966 var han representant i Volkskammer (fra 1958 som representant for Berlin) og fra 1958 til 1966 representant i byrådet i Berlin.

Utmerkelser
-----------

I årene 1955, 1959 og 1965 mottok Kiefert Fedrelandets fortjenstorden. Urnen hans er satt ned på *Gedenkstätte der Sozialisten* på Zentralfriedhof Friedrichsfelde i Lichtenberg i Berlin.

Litteratur
----------

* Hermann Weber/Andreas Herbst: *Deutsche Kommunisten. Biographisches Handbuch 1918 bis 1945*, Berlin: Karl Dietz Verlag 2004, S. 369 ISBN 3-320-02044-7


|  |  |  |
| --- | --- | --- |
| Forgjenger:**Alfred Neumann** | **Førstesekretær i distriktsledelsen i SED i Berlin**(1957–1966) | Etterfølger:**Paul Verner** |

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** ISNI
 |
**Chippiparai** eller **thanjavurhund** er en mynde som stammer fra det sydlige India. Indiske kynologer forteller imidlertid at den i sin opprinnelige form er på randen til total utryddelse. Noen mener at chippiparai og paalakanni (ensfarget blek kanni) er en og samme hund, mens andre mener de er to distinkte hunderaser.

Opprinnelse
-----------

Tispe med valper
Chippiparai er i sin opprinnelse trolig mange hundre år gammel. Som rase har den sitt utspring i det distriktet vi kjenner som Thanjavur i Tamil Nadu, men den skal være nærmest utryddet i sin opprinnelige form.

Dagens chippiparai er derfor ikke nødvendigvis identisk med den opprinnelige hunden, men snarere en moderne krysning der de opprinnelige blodslinjene inngår som et vesentlig element. Det skal fortsatt eksistere noen få ekte chippiparai hunder, men de skal aldri være å se på hundeutstilling. Der florerer i stedet den mer moderne blandingen med samme navn, som skal være forholdsvis tallrik i hjemlandet.

Beskrivelse
-----------

Den moderne varianten av rasen har en kompakt og strømlinjeformet kropp, bygget for fart og hetsjakt på småvilt og hjortedyr.

Chippiparai er ikke særlig stor til mynde å være, men svært muskuløs og spenstig. Mankehøyden ligger normalt på ca. 50–60 cm og vekten er omkring 15–25 kg. Den skal være svært motstandsdyktig overfor forskjellige klimaforhold og skiftninger i været, og dessuten meget nøysom i kosten. Aksepterte farger på utstilling er hvit og lys brun (fawn), men dette gjelder altså ikke den opprinnelige typen. Den skal være sølvgrå i fargen og ha en korthåret og fin pelsstruktur.

Bruksområde
-----------

Rasen er en dyktig jakthund på småvilt og hjortedyr, men brukes også som vakthund for buskap og eiendeler.

Atferd
------

Chippiparai skal være en typisk enmannshund og den er naturlig skeptisk og reservert overfor fremmede. Den er selvstendig og egenrådig, og den passer dårlig som familiehund for folk flest. Den trenger mye mosjon, men lite stell ellers.

Annet
-----

Rasen anerkjennes av The Kennel Club of India

Eksterne lenker
---------------

* Chippiparai rasehund.no

| * v
* d
* r
Mynder |
| --- |
| Afghansk mynde **·** Azawakh **·** Bakhmull **·** Banjara **·** Borzoi **·** Chippiparai **·** Chortaj **·** Greyhound **·** Irsk ulvehund **·** Italiensk mynde **·** Kaikadi **·** Kanni **·** Kaukasisk mynde **·** Khalag tazi **·** Kirgisisk mynde **·** Mudhol **·** Pashmi **·** Polsk mynde **·** Rajapalayamhund **·** Rampurhund **·** Saluki **·** Silkemynde **·** Sindh **·** Skotsk hjortehund **·** Sloughi **·** Spansk galgo **·** Søritaliensk mynde **·** Tazi **·** Ungarsk mynde **·** Vagharihund **·** Whippet **·** Windsprite **·** Xigou |  |
***De kaldeiske orakler*** er en religiøs tekst fra 100-tallet, av ukjent opphav og bare bevart indirekte gjennom sitater i senere tekster, særlig i nyplatonikernes mange kommentarer til teksten. Teksten er en framstilling av gudeverdenen og de høyere makter, og av menneskets plass i universet. Innholdet er en synkretistisk blanding av nyplatonismen og inntrykk fra persisk og babylonsk tenkning.

Etter navnet skal teksten ha sitt opphav i Kaldea, og i det bysantinske forfatterleksikonet Suda blir teksten tilskrevet «Julian kaldeeren» og hans sønn «Julian Teurgen», som skal ha levd på Marcus Aurelius’ (121–180) tid, og antagelig var fra Syria. Suda omtaler Julian den eldre som «både kaldeer og filosof», men ettersom tilnavnet «kaldeer» i senantikken ble oppfattet som et synonym for *magiker*, kan dette like gjerne referere til seniors allsidige aktiviteter. Ifølge Suda skal junior også være forfatteren av to andre verk, som er tapt: *Teurgika* og *Om de hellige ritene*. Disse to tekstene skal ha vært med tekniske introduksjoner til ulike riter, mens *De kaldeiske orakler* først og fremst skildrer gudene. Det var tilsynelatende også de to Julianene som introduserte den religiøse praksisen teurgi, ideen om at sjelen kunne renses gjennom hellige riter som frigjorde den fra sitt materielle skall, og løftet den opp til en guddommelig forening.

Gudehierarkiet i *De kaldeiske orakler* er et karakteristisk eksempel på senantikkens religiøse retninger: «ein svært utarbeidd, strengt hierarkisk og til tider utilgjengeleg metafysikk, som ofte rydda scena for særeigne gudomlege vesen som var halvt mytologiske, halvt abstrakte. Videre framheva dei ei kraftig nedvurdering av den materielle eksistensen og ei dualistisk forståing av den menneskelege natur der sjela eller sinnet er sedde som guddomlege element fanga i ein materiell kropp.» I mysteria er gudeverdenen sammensatt av et høyeste prinsipp, utenfor alt. Under denne kommer en annen gud, som er «eit Demiurgisk Sinn. Der den første guden ganske enkelt *tenker* Ideane og den noetiske røynda, er det oppgåva til det Demiurgiske Sinn å forme den noetiske røynda ut frå desse Ideane.» Mellom den ideelle og den utførende guddommen finnes en tredje guddom, en feminin og skapende kraft som er skaperen av de individuelle sjelene.

Nyplatonikerne regnet *De kaldeiske orakler* som et grunnleggende og autoritativt skrift, noe som blant annet kommer til uttrykk i tittelen på verket *Om samsvaret mellom Orfeus, Pythagoras og Platon angående De kaldeiske orakler*, et verk som nå er tapt, og som både Proklos og hans lærer Syrianos blir nevnt som forfattere av.

Teksten er oversatt til norsk i antologien *Nyplatonismen*, 2010.

Vitenskapelige utgaver
----------------------

* *Oracles chaldaïques. Avec un choix de commentaires anciens*, forklaringer, gresk tekstedisjon og fransk oversettelse ved Édouard des Places, Paris 1971.

Referanser
----------

1. 1 2 3 4 5 6  Sitat og vurderinger etter Ingemund T. Askelands innledning til *Nyplatonismen*, 2010

|  |  |
| --- | --- |
| Oppslagsverk/autoritetsdata | Encyclopædia Britannica **·** NKC
 |